smcproject/ml-wiki-sentences huggingface dataset:
ദ എഡ്ജ് ഓഫ് ഹെവൻ ഇംഗ്ലീഷ് വിലാസം https://ml.wikipedia.org/wiki/The_Edge_of_Heaven_(film)
ഫത്തിഹ് അക്കിൻ സംവിധാനം ചെയ്ത് 2007-ൽ പുറത്തിറങ്ങിയ ജർമൻ-തുർക്കിഷ് ചലച്ചിത്രമാണ് ദ എഡ്ജ് ഓഫ് ഹെവൻ ( ജർമ്മൻ : Auf der anderen Seite, തുർക്കിഷ് : Yaşamın Kıyısında).
പിതാവിന്റെ പങ്കാളിയുടെ മകളെ അന്വേഷിച്ച് ഒരു തുർക്കിഷ് യുവാവ് ഇസ്താംബുളിലേക്ക് നടത്തുന്ന യാത്രയുടെ കഥ പറയുന്ന ചിത്രം, സങ്കീർണ്ണമായ ഇതിവൃത്തംകൊണ്ട് ഏറെ നിരൂപക പ്രശംസ പിടിച്ചുപറ്റി.
2007-ലെ കാൻസ് അന്താരാഷ്ട്ര ചലച്ചിത്രമേളയിൽ Prix du scénario പുരസ്ക്കരത്തിന് അർഹമായ ചിത്രം ആ വർഷത്തെ മികച്ച വിദേശചിത്രത്തിനുള്ള ഓസ്കാർ നാമനിർദ്ദേശത്തിന് സമർപ്പിക്കപ്പെട്ട ജർമ്മൻ ചലച്ചിത്രവുമായിരുന്നു.
പുരസ്കാരങ്ങൾ 2007 കാൻസ്  അന്താരാഷ്ട്ര ചലച്ചിത്രമേള മികച്ച തിരക്കഥ - ഫത്തിഹ് അക്കിൻ Palme d'Or പുരസ്ക്കാരത്തിന് നാമനിർദ്ദേശം - ഫത്തിഹ് അക്കിൻ 2007 European Film Awards മികച്ച തിരക്കഥ - ഫത്തിഹ് അക്കിൻ മികച്ച സംവിധായകനും ചിത്രത്തിനുമുള്ള നാമനിർദ്ദേശം 2007 Bangkok International Film Festival Nominated 	Golden Kinnaree Award - ഫത്തിഹ് അക്കിൻ 2007 Cinemanila International Film Festival Lino Brocka Award - ഫത്തിഹ് അക്കിൻ 2008 César Awards, France César - Best Foreign Film - ഫത്തിഹ് അക്കിൻ 2008 RiverRun International Film Festival Jury Prize - 	Best Actress, Feature Film, Best Screenplay 2009 National Society of Film Critics Awards, USA NSFC Award Best Supporting Actress - Hanna Schygulla 2009 Vancouver Film Critics Circle VFCC Award - Best Foreign Language Film അവലംബം പുറമെ നിന്നുള്ള കണ്ണികൾ ദ എഡ്ജ് ഓഫ് ഹെവൻ ഇന്റർനെറ്റ് മൂവി ഡാറ്റാബേസിൽ ഔദ്യോഗിക വെബ്സൈറ്റ് (in German) The Edge of Heaven ഓൾമുവീയിൽ റോട്ടൻ ടൊമാറ്റോസിൽ നിന്ന് The Edge of Heaven മെറ്റാക്രിട്ടിക്കിൽ നിന്ന് The Edge of Heaven ബോക്സ് ഓഫീസ് മോജോയിൽ നിന്ന് The Edge of Heaven
en;The Edge of Heaven (film)
ദ എലിഫന്റ് വിസ്‌പറേഴ്‌സ് ഈ ലേഖനം ഒരു അനാഥലേഖനമാണ് .
ഡോക്യുമെന്ററി ഫിലിം മേക്കർ കാർത്തികി ഗോൺസാൽവസ് ആദ്യമായി സംവിധാനം ചെയ്‌ത 2022-ലെ തമിഴ് ഭാഷാ ഹ്രസ്വ ഡോക്യുമെന്ററി ചിത്രമാണ് ദ എലിഫന്റ് വിസ്‌പറേഴ്‌സ് .
ഇൻഡോ-അമേരിക്കൻ കോ-പ്രൊഡക്ഷനായ ഡോക്യുമെന്ററി തമിഴ്നാട്ടിലെ  ദമ്പതികളായ ബൊമ്മനും ബെല്ലിയും രഘു എന്ന അനാഥ ആനക്കുട്ടിയെ പരിപാലിക്കുന്നതിനായി അവരുടെ ജീവിതം ഉഴിഞ്ഞുവെക്കുന്നതിനെക്കുറിച്ചാണ്.
സിഖ്യ എന്റർടൈൻമെന്റ് നിർമ്മിച്ച ഈ ചിത്രത്തിന്റെ പ്രീമിയർ 2022 നവംബർ 9-ന് യുണൈറ്റഡ് സ്റ്റേറ്റ്സിലെ ഡോക്യുമെന്ററികൾക്കായുള്ള ചലച്ചിത്രമേളയായ ഡോക് എൻ‌വൈ‌സി ഫിലിം ഫെസ്റ്റിവലിൽ നടന്നു.
2022 ഡിസംബർ 8-ന് സ്ട്രീമിംഗിനായി നെറ്റ്ഫ്ലിക്സ് ആഗോളതലത്തിൽ ചിത്രം റിലീസ് ചെയ്തു.
95-ാമത് അക്കാദമി അവാർഡിൽ മികച്ച ഡോക്യുമെന്ററി ഷോർട്ട് ഫിലിമിനുള്ള അക്കാദമി അവാർഡ് നേടി.
ഡോക്യുമെന്ററി വിഭാഗത്തിൽ അക്കാദമി അവാർഡ് നേടുന്ന ആദ്യ ഇന്ത്യൻ സിനിമയായി ദ എലിഫന്റ് വിസ്‌പറേഴ്‌സ് മാറി.
അവലംബം ↑ ↑ ↑ {{ cite web }} :  CS1 maint: date format ( link ) ↑ ↑ ↑ പുറത്തേക്കുള്ള കണ്ണികൾ ദ എലിഫന്റ് വിസ്‌പറേഴ്‌സ് ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് ദ എലിഫന്റ് വിസ്‌പറേഴ്‌സ് ദ എലിഫന്റ് വിസ്‌പറേഴ്‌സ് on Netflix High on Films review Leisure Byte review കുറിപ്പുകൾ
ദ എൽഡർ സിസ്റ്റർ ഇംഗ്ലീഷ് വിലാസം https://ml.wikipedia.org/wiki/The_Elder_Sister
പത്തൊൻപതാം നൂറ്റാണ്ടിലെ പ്രശസ്ത ഫ്രഞ്ച് ചിത്രകാരനായിരുന്ന വില്യം അഡോൾഫ് ബോഗുറേ 1869-ൽ ചിത്രീകരിച്ച ഒരു എണ്ണച്ചായാചിത്രമാണ് ദ എൽഡർ സിസ്റ്റർ .
1992-ൽ ഒരു അജ്ഞാത ദാനം ആയി ഹ്യൂസ്റ്റണിലെ മ്യൂസിയം ഓഫ് ഫൈൻ ആർട്ട്സിൽ ഈ ചിത്രം ലഭിക്കുകയാണുണ്ടായത്.
മ്യൂസിയം വെബ് സൈറ്റ് പ്രകാരം, ഇത് തന്റെ പിതാവിൻറെ ഓർമ്മയ്ക്കായി ഒരു അജ്ഞാത വനിതയുടെ സമ്മാനമായിരുന്നു.
അതിനു ശേഷം, എൽഡർ സിസ്റ്റർ എന്നറിയപ്പെടുന്ന ഈ ചിത്രം ഹ്യൂസ്റ്റണിലെ ഫൈൻ ആർട്സ് മ്യൂസിയത്തിന്റെ സ്ഥിരമായ ശേഖരണങ്ങളുടെ ഭാഗമായിരുന്നിട്ടുണ്ട്.
("ആർട്ട് ഓഫ് യൂറോപ്പ്" വിഭാഗത്തിൽ).
മ്യൂസിയത്തിന്റെ പെയിന്റിംഗുകളുടെ ശേഖരത്തിൽ ഏറ്റവും ശ്രദ്ധേയമായ ചിത്രങ്ങളിൽ ഒന്നാണ് ഇത്.
ഈ ചിത്രത്തിൽ ഒരു കുട്ടി ("മൂത്തസഹോദരി") ഒരു പാറയിൽ ഇരിക്കുന്നതും ഉറങ്ങുന്ന കുഞ്ഞിനെ ("ഇളയ സഹോദരൻ") തൻറെ മടിയിൽ സൂക്ഷിക്കുന്നതും, അവരുടെ പിന്നിൽ ഒരു ഗ്രാമീണ ഭൂപ്രകൃതിയും ചിത്രീകരിച്ചിരിക്കുന്നു.
ഈ ചിത്രത്തിന് ബോഗുറേയുടെ മകൾ ഹെൻറീറ്റേയും മകൻ പോളുമായിരുന്നു മാതൃകയായിരുന്നത്.
കാഴ്ചക്കാരനെ നേരിട്ട് നോക്കുന്ന പെൺകുട്ടിയുടെയും അവളുടെ കണ്ണുകളുടെയും സൗന്ദര്യം, കുട്ടികളുടെ കാലുകൾ, കൈകൾ എന്നിവയുടെ സ്ഥാനവും, ബോഗുറേയെന്ന ചിത്രകലാനിപുണന്റെ ചിത്രീകരണശൈലിയെയും വൈഭവത്തേയും എടുത്തു കാണിക്കുന്നു.
ചിത്രത്തിന്റെ വ്യാപ്തി 51 × × 38¼ ആണ് (130.2 × 97.2 സെന്റീമീറ്റർ) ഫ്രെയിം 67½ × 55 × 5 ½ (171.5 × 139.7 × 14 സെന്റീമീറ്റർ) ആണ്.
ബോഗുറേയുടെ മറ്റൊരു ചിത്രവും ദ എൽഡർ സിസ്റ്റർ (1864-ൽ പൂർത്തിയായി) എന്ന പേരിൽത്തന്നെ അറിയപ്പെടുന്നു.
അതും ഇപ്പോൾ ബ്രൂക്ക്ലിൻ മ്യൂസിയത്തിലെ സ്ഥിരം ശേഖരത്തിന്റെ ഭാഗമാണ്.
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ.
തന്റെ ആദ്യകാല ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി.
തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു.
മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു.
എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു.
ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.
അവലംബം പുറം കണ്ണികൾ The Elder Sister , 1869, William Bouguereau , Google Art Project, www.googleartproject.com
ദ എസ്കേപ്ഡ് കോക്ക് ഇംഗ്ലീഷ് വിലാസം https://ml.wikipedia.org/wiki/The_Escaped_Cock ഇംഗ്ലീഷ് വിലാസം https://ml.wikipedia.org/wiki/The_Escaped_Cock
ഇംഗ്ലീഷ് സാഹിത്യകാരൻ ഡി. എച്ച്. ലോറൻസിന്റെ ഒരു ലഘുനോവൽ ആണ് ദ എസ്കേപ്ഡ് കോക്ക് (The Escaped Cock) അഥവാ രക്ഷപെട്ട പൂവൻകോഴി .
ലോറൻസിന്റെ പൂർത്തീകരിക്കപ്പെട്ട കഥകളിൽ അവസാനത്തേതാണിത്.
യേശുക്രിസ്തുവിന്റെ ഉയിർത്തെഴുന്നേല്പിനെക്കുറിച്ചുള്ള ക്രിസ്തീയസങ്കല്പത്തിന്റെ പുനരാവിഷ്കരണം എന്ന മട്ടിലാണ് ഈ കൃതി എഴുതിയിരിക്കുന്നത്.
രണ്ടു ഭാഗങ്ങൾ അടങ്ങിയ ഇതിന്റെ ആദ്യഭാഗം 1927-ലും രണ്ടാം ഭാഗം 1929-ലും ആണ് ലോറൻസ് എഴുതിയത്.
രചയിതാവ് കൊടുത്ത വിവാദപരമായ പേരിനു പകരം ദ മേൻ ഹൂ ഡൈഡ് എന്ന് പേരിലും പിൽക്കാലപ്രസാധകർ ഇതു പ്രസിദ്ധീകരിച്ചിട്ടുണ്ട്.
അല്പജീവൻ ബാക്കി നിൽക്കെ സംസ്കരിക്കപ്പെട്ട യേശു ശവക്കല്ലറയിൽ സ്വാഭാവികമായി ഉയിർത്തെഴുന്നേറ്റതായി ചിത്രീകരിക്കുന്ന ലോറൻസ്, തന്റെ മരണത്തിലേക്കു നയിച്ച പ്രഘോഷണത്തിന്റെയും ത്യാഗനിർഭരമായ ദൗത്യത്തിന്റേയും സ്മരണ ഉയർത്തഴുന്നേറ്റ യേശുവിന് അനിഷ്ടകരമാകുന്നതായും തുടർന്ന് വിരക്തിയുടെ വിപരീതദിശയിൽ അദ്ദേഹം സായൂജ്യം കണ്ടെത്തുന്നതായും സങ്കല്പിക്കുന്നു.
"രക്ഷപെട്ട പുവൻകോഴി" എന്ന പേരിനു പിന്നിലുള്ള കഥ, ഈ ലഘുനോവലിന്റെ ആദ്യഖണ്ഡത്തിലാണുള്ളത്.
യെരുശലേമിൽ യേശുവിന്റെ സംസ്കാരസ്ഥാനത്തിനടുത്തു ജീവിച്ചിരുന്ന ഒരു പാവപ്പെട്ട കൃഷിക്കാരൻ, വീടിനു മുന്നിൽ നീണ്ട ചരടിൽ കെട്ടിയിട്ടു വളർത്തിയിരുന്നതാണ് "രക്ഷപെട്ട പൂവൻകോഴി".
ഉയിർത്തെഴുന്നേറ്റ യേശുവിന് ഭോഗവിരക്തിയുടെ എതിർദിശയിലുള്ള സായൂജ്യത്തിന്റെ മാർഗ്ഗത്തിൽ വഴികാട്ടിയാകുന്നത്, രക്ഷപെട്ട പൂവൻകോഴിയാണ്.
തുടർന്ന് ദേശാടകനാകുന്ന യേശു കഥയുടെ രണ്ടാം ഭാഗത്ത് മദ്ധ്യധരണിയുടെ തീരത്തെ ഒരു മുനമ്പിലെത്തുന്നു.
അവിടെ ഈജിപ്തിലെ ഐസിസ് ദേവിക്കു പ്രതിഷ്ഠിച്ചിരുന്ന ക്ഷേത്രത്തിൽ ഐസിസിന്റെ ഉപാസനയിൽ മുഴുകി അവിവാഹിതയായി ജീവിച്ചിരുന്ന 27 വയസ്സുള്ള പുരോഹിതയെ അദ്ദേഹം കണ്ടുമുട്ടുന്നു.
ഐസിസിനു നഷ്ടപ്പെടുകയും അവൾ തേടി നടക്കുകയും ചെയ്തിരുന്ന കാമുകൻ ഓസൈറിസായി യേശുവിനെ കാണുന്ന പുരോഹിത യേശുവുമായി അടുക്കുന്നു.
ആ ബന്ധത്തിൽ തന്റെ "ജീവന്റേയും ഉയിർപ്പിന്റേയും ബീജം വിതച്ച" യേശു , പുരോഹിതയുടെ അമ്മ അവരുടെ റോമാക്കാരൻ കാര്യസ്ഥന്റേയും അടിമകളുടേയും സഹായത്തോടെ തന്റെ ജീവനൊടുക്കാൻ ഒരുങ്ങുന്നതറിഞ്ഞ് ഒരു നൗകയിൽ രക്ഷപെടുന്നു.
നൗകയിലിരിക്കുമ്പോൾ അവന്റെ മനോഗതം ഈവിധമായിരുന്നു: "എന്റെ ഉണ്മയുടെ ഹൃദയത്തിൽ അവൾ എനിക്കു പ്രിയപ്പെട്ടവളാണ്.  പക്ഷേ  ഇഴയുന്ന സുവർണ്ണസർപ്പം, എന്റെ വൃക്ഷത്തിന്റെ വേരിൽ നിദ്രകൊള്ളാനായി വീണ്ടും ചുരുളുകയാണ്. അതിനാൽ നൗക എന്നെ കൊണ്ടു പോകട്ടെ.  നാളെ മറ്റൊരു ദിവസമാണല്ലോ."
ഈ കൃതി ഒരിടത്തും യേശുവിനെ പേരെടുത്തു പറയുന്നില്ല.
"മരിച്ച മനുഷ്യൻ" (ദ മേൻ ഹൂ ഡൈഡ്) എന്ന പേരാണ് ഇതിൽ യേശുവിനെ സൂചിപ്പിക്കുന്നത്.
ക്രിസ്തുചരിതത്തിന്റെ പേഗൻ അട്ടിമറി (pagan subversion) എന്ന് ഈ കഥ വിശേഷിപ്പിക്കപ്പെട്ടിട്ടുണ്ട് എന്നാൽ ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയോ സ്നേഹിക്കുകയോ ചെയ്യാമെന്നും ക്രിസ്തുവിൽ നിന്ന് ഓടിയൊളിക്കുന്നതാണു തെറ്റെന്നും മലയാളത്തിലെ സാഹിത്യചിന്തകൻ കെ.പി. അപ്പൻ , ഈ കഥയുടെ പശ്ചാത്തലത്തിൽ നിരീക്ഷിച്ചിട്ടുണ്ട്.
ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയും അദ്ദേഹത്തിനെതിരെ ഹൃദയം കഠിനമാക്കുകയും ചെയ്തവരുടെ മാതൃകയായി അപ്പൻ ഡി. എച്ച്. ലോറൻസിനെ കാണുന്നു.
൧ "But the gold and flowing serpent is coiling up again, to sleep at the root of my tree."
അവലംബം 1 2 Paul Poplawski, John Worthen, DH Lawrence, A Reference Companion (പുറം 394) ↑ ലോറൻസിന്റെ ലഘുനോവലിന്റെ സമ്പൂർണ്ണപാഠം Archived 2013-07-02 at the Wayback Machine .
, eBooks@Adelaide, The University of Adelaide Library ↑ കെ.പി. അപ്പൻ , ബൈബിൾ വെളിച്ചത്തിന്റെ കവചം എന്ന പുസ്തകത്തിലെ "വേദാപുസ്തകവും ഞാനും" എന്ന ലേഖനം
ദ ഇൻടച്ചബ്ൾസ്
സാമൂഹ്യ ജീവിയായ മനുഷ്യന്റെ ജീവിതം ബന്ധങ്ങളിൽ അധിഷ്ഠിതമാണ്.
രണ്ടു തരത്തിലാണ് ഇവ അവനു ലഭിക്കുന്നത് ഒന്ന് ജനനത്തിലൂടെ ലഭിക്കുന്ന രക്ത ബന്ധം മറ്റൊന്ന് കർമ്മത്തിലൂടെ അവൻ നേടിയെടുക്കുന്ന ബന്ധങ്ങൾ ഇവയിൽ രണ്ടാമത്തെ വിഭാഗത്തിലും ഒരു ഇണയെ കണ്ടെത്തുന്നതോടെ അവൻ ചില രക്ത ബന്ധങ്ങൾ നേടിയെടുക്കുന്നു ഇവയിലൊന്നും പെടാത്ത സൌഹൃദം അവന്റെ ചുറ്റുപാടുകൾ അവനു സമ്മാനിക്കുന്നതാണ് പലപ്പോഴും മറ്റെല്ലാ ബന്ധങ്ങലെക്കാളും അവനു തുണയാവുന്നതും  അവൻ വില കൽപ്പിക്കുന്നതും സൌഹൃദത്തിനാണ് ഇത്തരം ഒരു സുഹൃത്ത്‌ ബന്ധത്തിന്റെ കഥയാണ്‌  THE INTOUCHABLES എന്ന ഫ്രഞ്ച് ചിത്രം പറയുന്നത്
ഒരു അപകടത്തിൽ പെട്ട് കഴുത്തിന്‌ താഴെ ശരീരം തളർന്ന അവസ്ഥയിൽ ജീവിക്കുന്ന ഒരു കോടീശ്വരൻ ആണ്  ഫിലിപ്.
പരസഹായം ഇല്ലാതെ ദൈനംദിന കാര്യങ്ങൾ നിരവ്വഹിക്കാൻ പറ്റാത്ത സാഹചര്യത്തിൽ ഒരു സഹായിയെ നിയമിക്കാൻ നടത്തുന്ന ഇന്റർവ്യൂവിലേക്ക് ഡ്രിസ് എത്തുന്നു.
യഥാർത്ഥത്തിൽ ജോലി നേടുക എന്നൊരു ഉദ്ദേശം ക്രിസ്സിനു ഇല്ലായിരുന്നു അയാൾ ഇന്റർവ്യൂവിൽ പങ്കെടുത്തതായി ഒരു സാക്ഷ്യ പത്രം  മാത്രമായിരുന്നു അയാളുടെ ലക്‌ഷ്യം അയാളുടെ പെരുമാറ്റത്തിൽ കൌതുകം തോന്നുന്ന ഫിലിപ് അടുത്ത ദിവസം വരുവാൻ പറഞ്ഞു അയാളെ മടക്കി അയക്കുന്നു  കഴിഞ്ഞ ആറു മാസമായി ജയിലിൽ ആയിരുന്ന ഡ്രിസ് വീട്ടിലേക്ക് തിരികെ പോകുന്നു ഉത്തരവാദിത്തമില്ലാതെ പെരുമാറുന്നതിനു വീട്ടുകാർ അയാളെ വീട്ടിൽ നിന്ന് പുറത്താക്കുന്നു .
അടുത്ത ദിവസം ഫിലിപിനെ കാണാൻ ചെല്ലുന്ന ഡ്രിസിനോട്  ഒരുമാസത്തേക്ക് തന്റെ  സഹായിയായി  ജോലി ചെയ്യാൻ ഫിലിപ് ആവശ്യപ്പെടുന്നു അവിടുത്തെ സൌകര്യങ്ങളും പോകാൻ മറ്റൊരിടമില്ലാത്തതും അയാളെ ആ ജോലി സ്വീകരിക്കാൻ നിർബന്ധിതനാക്കുന്നു.
ഫിലിപിന്റെ സെക്രെട്ടറി മഗേലിയിൽ  നിന്നും നർസ്സിൽ നിന്നും അയാളുടെ ദൈനംദിന കാര്യങ്ങൾ മനസ്സിലാക്കിയെടുക്കുന്ന ഡ്രിസ് അയാളെ ഊണിലും ഉറക്കത്തിലും അനുഗമിക്കുകയും അയാളുടെ എല്ലാ ആവശ്യങ്ങളും പൂർത്തീകരിക്കുകയും ചെയ്യുന്നു.
ഇതിനിടയിൽ ഫിലിപിന്റെ ഒരു സുഹൃത്ത്‌ ഡ്രിസ് ആറുമാസം ജയിലിൽ ആയിരുന്നു എന്ന വിവരം ധരിപ്പിക്കുന്നു പക്ഷെ ഫിലിപ് അത് വലിയ കാര്യമാക്കുന്നില്ല്.
കാരണം സഹതാപം  എന്ന വികാരത്തോടെ അല്ലാതെ അയാളോട് ഇടപഴകുന്ന അപൂർവ്വം ചില വ്യക്തികളിൽ ഒരാൾ ഡ്രിസ് ആയിരുന്നു അവർ പരസ്പരം തങ്ങളുടെ ജീവിത കഥകൾ പങ്കു വെക്കുന്നു .
എലിനോർ എന്ന യുവതിയുമായി ഫിലിപ് കത്തിടപാടുകൾ നടത്തുന്നത് ഡ്രിസ് കണ്ടു പിടിക്കുന്നു അവരെ നേരിൽ കണ്ടു തന്റെ പ്രണയം അറിയിക്കാൻ ഡ്രിസ് ഫിലിപിനെ പ്രോത്സാഹിപ്പിക്കുന്നു പക്ഷെ തന്റെ അവസ്ഥ നേരിട്ട് കണ്ടാൽ എലിനോർ ബന്ധത്തിൽ നിന്ന് പിന്മാറുമെന്ന് ഫിലിപ് ഭയപ്പെടുന്നു.
ചില കുടുംബ പ്രശ്നങ്ങൾ മൂലം ഡ്രിസ് ജോലി ഉപേക്ഷിക്കുന്നു അതോടെ ഫിലിപ്പിന്റെ കാര്യങ്ങൾ അവതാളത്തിൽ ആവുന്നു അയാൾ മറ്റൊരാളെ ജോലിക്ക് വെക്കുന്നുവെങ്കിലും ക്രിസ്സിന്റെ അഭാവം അയാളെ മാനസികമായും ശാരീരികവുമായി തളർത്തുന്നു.
യജമാനനും ഭ്രിത്യനും  തമ്മിലുള്ള  അപൂർവ്വമായ ഒരു സൌഹൃദതിന്റെ കഥ നർമ്മത്തിൽ ചാലിച്ചു അതി മനോഹരമായി അവതരിപ്പിച്ചിരിക്കുന്നു  ഹൃദയ ഹാരിയായ സംഗീതവും മനോഹര ക്യാമാറക്കാഴ്ച്ചകളും അകമ്പടിയായെത്തുന്നു  ഒരു യഥാർത്ഥ സംഭവത്തെ ആസ്പദമാക്കി Oliver Nakaache , Eric Teledano എന്നിവർ ചേർന്ന് തിരക്കഥ എഴുതി സംവിധാനം ചെയ്തിരിക്കുന്നു .
ചിത്രത്തിലെ പ്രധാന കഥാപാത്രങ്ങളെ Francois Cluzet (ഫിലിപ് ) Omar Say (ഡ്രിസ്) എന്നിവർ അവതരിപ്പിച്ചിരിക്കുന്നു  വളരെ കുറഞ്ഞചിലവിൽ നിർമ്മിച്ച ഈ ചിത്രം ലോക വ്യാപകമായി വൻ സാമ്പത്തിക വിജയം നേടിയതിനോടോപ്പം പ്രമുഖ ചലച്ചിത്രമേളകളിൽ പല വിഭാഗങ്ങളിലായി ഒരു പാട് പുരസ്കാരങ്ങൾ നേടി .
ഡ്രിസ്സിനെ അവതരിപ്പിച്ച ഒമർ സേ യുടെ പ്രകടനം എടുത്തു പറയേണ്ടതാണ് തമിഴിൽ തോഴ എന്ന പേരിൽ ഈ ചിത്രം  റീമേക് ചെയ്തിട്ടുണ്ട്  ഇതിന്റെ ഹിന്ദി ഉൾപ്പെടെ ഒരുപാട് റീമേക്കുകൾ ഉടൻ പുറത്തിറങ്ങാനുണ്ട്   2011ൽ തന്നെ മലയാളത്തിൽ ഇറങ്ങിയ ബ്യൂട്ടിഫുൾ എന്ന ചിത്രവുമായുള്ള സാമ്യം യാദൃച്ഛികം എന്ന് കരുതാം.
ദ എക്കണോമിക്സ് ടൈംസ് ഇംഗ്ലീഷ് വിലാസം https://ml.wikipedia.org/wiki/The_Economic_Times
ഇന്ത്യയിൽ നിന്നു ഇംഗ്ലീഷ് ഭാഷയിൽ പ്രസിദ്ധീകരിക്കുന്ന ഒരു ബിസിനസ് കേന്ദ്രീകൃത ദിനപത്രമാണ് ദ എക്കണോമിക്സ് ടൈംസ് .
ടൈംസ് ഗ്രൂപ്പിന്റെ ഉടമസ്ഥതയിലുള്ളതാണ് ഇത്.
എക്കണോമിക് ടൈംസ് 1961 ൽ പ്രസിദ്ധീകരണം ആരംഭിച്ചു.
2012 ലെ കണക്കനുസരിച്ച്, വാൾ സ്ട്രീറ്റ് ജേർണലിന് ശേഷം ലോകത്തിലെ ഏറ്റവും വ്യാപകമായി വായിക്കപ്പെടുന്ന രണ്ടാമത്തെ ഇംഗ്ലീഷ് പത്രമാണ് ഇത്.
ഇതിന് 800,000-ലധികം വായനക്കാരുണ്ട്.
മുംബൈ , ബെംഗളൂരു , ഡെൽഹി , ചെന്നൈ , കൊൽക്കത്ത , ലഖ്‌നൗ , ഹൈദരാബാദ് , ജയ്‌പൂർ , അഹമ്മദാബാദ് , നാഗ്‌പൂർ , ചണ്ഡീഗഢ് , പൂണെ , ഇൻ‌ഡോർ , ഭോപ്പാൽ എന്നീ 14 നഗരങ്ങളിൽ നിന്ന് ഇത് ഒരേസമയം പ്രസിദ്ധീകരിക്കുന്നു.
ഇന്ത്യയുടെ സമ്പദ്ഘടന , അന്താരാഷ്ട്ര ധനകാര്യം, ഓഹരി വിലകൾ, സാധനങ്ങളുടെ വിലകൾ, ധനകാര്യവുമായി ബന്ധപ്പെട്ട മറ്റ് കാര്യങ്ങൾ എന്നിവയെ അടിസ്ഥാനമാക്കിയുള്ളതാണ് ഇതിന്റെ പ്രധാന ഉള്ളടക്കം.
ഈ പത്രം പ്രസിദ്ധീകരിക്കുന്നത് ബെന്നറ്റ്, കോൾമാൻ കമ്പനി ലിമിറ്റഡ് ആണ്.
1961 -ൽ പത്രം ആരംഭിച്ചപ്പോൾ അതിന്റെ സ്ഥാപക പത്രാധിപർ പി.എസ്.ഹരിഹരൻ ആയിരുന്നു.
ദി ഇക്കണോമിക് ടൈംസിന്റെ ഇപ്പോഴത്തെ എഡിറ്റർ ബോധിസത്വ ഗാംഗുലിയാണ്.
ഇക്കണോമിക് ടൈംസ് ഇന്ത്യയിലെ എല്ലാ പ്രധാന നഗരങ്ങളിലും വിൽക്കുന്നു.
2009 ജൂണിൽ പത്രം, ഇടി നൗ എന്ന ടെലിവിഷൻ ചാനൽ ആരംഭിച്ചു.
എഡിറ്റർമാർ 1960 കളിലും 1970 കളിലും: പി എസ് ഹരിഹരൻ (1961-1964), ഡി കെ രംഗനേക്കർ (1964-1979) 1980 കൾ: ഹന്നൻ എസെക്കിയേൽ, മനു ഷ്രോഫ് (1985-1990) 1990 കളുടെ ആരംഭം മുതൽ മധ്യം വരെ: ജയ്ദീപ് ബോസ്, ടി.എൻ. നൈനാൻ,  സ്വാമിനാഥൻ അങ്ക്ലേസാരിയ അയ്യർ 2004: രാജ്‍ഋഷി സിംഗാൾ, രാഹുൽ ജോഷി 2010 മുതൽ 2015 വരെ: രാഹുൽ ജോഷി 2015 മുതൽ ഇന്നുവരെ: ബോധിസത്വ ഗാംഗുലി അവലംബം പുറം കണ്ണികൾ ഔദ്യോഗിക വെബ്സൈറ്റ്
ദ എയ്ജ് ഓഫ് കലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ഒക്ടോബർ 2016) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
1990-കളിൽ ഇന്ത്യൻ ഉപഭൂഖണ്ഡത്തിൽ നടത്തിയ യാത്രകളുടെ വിവരണങ്ങളും പ്രമുഖവ്യക്തികളുമായി നടത്തിയ അഭിമുഖങ്ങളുടെ ഭാഗങ്ങളും ഉൾക്കൊള്ളിച്ച് വില്യം ഡാൽറിമ്പിൾ 1998-ൽ പ്രസിദ്ധീകരിച്ച ഉപന്യാസസമാഹാരമാണ് ദ എയ്ജ് ഓഫ് കലി ( ഇംഗ്ലീഷ് : The Age of Kali , മലയാളവ്യാഖ്യാനം: കലിയുഗം ).
മേഖലയിലെ സാമൂഹിക-രാഷ്ട്രീയ-സാംസ്കാരിക സ്ഥിതികളിലേക്ക് വിരൽചൂണ്ടുന്ന ഉപന്യാസങ്ങളാണ് ഇതിലടങ്ങിയിരിക്കുന്നത്.
പാകിസ്താന്റെ വടക്കേ അറ്റത്തുകിടക്കുന്ന പെഷവാർ മുതൽ ഉപഭൂഖണ്ഡത്തിന്റെ തെക്കേയറ്റത്തുള്ള ശ്രീലങ്കയിലെ സ്ഥിതിഗതികൾ വരെ ഇതിൽ പരാമർശവിധേയമാകുന്നു.
ഉപഭൂഖണ്ഡത്തിൽ നിന്നും ദൂരെ മാറി ഇന്ത്യൻ മഹാസമുദ്രത്തിൽ മഡഗാസ്കറിന് സമീപം കിടക്കുന്ന ഫ്രാൻസിന്റെ ഭാഗമായ റീയൂണിയൻ ദ്വീപിനെക്കുറിച്ചുള്ള ഒരു ലേഖനവും ഇതിലുണ്ട്.
ഈ സമാഹാരത്തിലെ ചില ലേഖനങ്ങൾ ഒഴിവാക്കി, അറ്റ് ദ കോർട്ട് ഓഫ് ദ ഫിഷ്-ഐഡ് ഗോഡസ് ( ഇംഗ്ലീഷ് : At the Cour of the Fish-Eyed Goddess ) എന്ന പേരിലും ഈ പുസ്തകം ഇന്ത്യയിൽ പ്രസിദ്ധീകരിക്കപ്പെട്ടിട്ടുണ്ട്.
ജെന്നിഫർ സ്ട്രോങ് ഇംഗ്ലീഷ് വിലാസം https://ml.wikipedia.org/wiki/Jennifer_Strong
ഒരു അമേരിക്കൻ സോക്കർ കളിക്കാരിയായിരുന്നു ജെന്നിഫർ ഇ.
സ്ട്രോങ്.
2011 ജൂൺ 24, 1973 മാർച്ച് 27, 2011) ഒരു ഡിഫെൻഡറായി കളിച്ച അവർ യുണൈറ്റഡ് സ്റ്റേറ്റ്സ് വനിതാ ദേശീയ ടീമിനായി ഹാജരായിരുന്നു.
1991 ലും 1992 ലും യുകോൺ ഹസ്കൈസിനായി കളിക്കുന്നതിനുമുമ്പ് ഹൈസ്കൂളിലെ നോർത്ത് പെൻ മെയിഡൻസിന് വേണ്ടി സ്ട്രോങ് സോക്കർ കളിച്ചു.
അവിടെ അവർ കത്ത് ജേതാവായിരുന്നു.
1991 ൽ എൻഎസ്സിഎ / അഡിഡാസ് ഓൾ-വടക്കുകിഴക്കൻ മേഖലയും പുതുവത്സര-ന്യൂ ഇംഗ്ലണ്ടിലും തിരഞ്ഞെടുക്കലും സോക്കർ അമേരിക്കയിലെ ഓൾ-ഫ്രെഡൻമാൻ ടീമിൽ അവർ ഉൾപ്പെടുത്തി.
1993 ൽ, എൻസിഎഎ ഡിവിഷൻ II ചാമ്പ്യൻഷിപ്പ് നേടാൻ ടീമിനെ സഹായിച്ച അവർ 1993 ൽ ടീമിനെ സഹായിച്ചു.
സോക്കറിൽ നിന്ന് ഒരു വർഷത്തെ ഇടവേള എടുത്ത ശേഷം 1995 ൽ ബുക്കാനൈഴ്സിനായി അവർ വീണ്ടും കളിച്ചു.
മൊത്തം 4 ഗോളുകൾ ബുള്ളറുകളുമായി 4 ഗോളുകൾ രേഖപ്പെടുത്തി.
1995 ലെ എൻഎസ്സിഎ ഓൾ-അമേരിക്കൻ, 1993 ലും 1993 ലും എൻഎസ്സിഎ ഓറേഷൻ ടീമിലേക്ക് തിരഞ്ഞെടുക്കപ്പെട്ടു.
1993 ൽ എൻസിഎഎ ഓൾ-ടൂർണമെന്റ് ടീമിൽ ഉൾപ്പെടുത്തി.
1996 ൽ ഒരു കോസിഡ അക്കാദമിക്-അമേരിക്കൻ, ഓൾ ജില്ലാ കളിക്കാരനായി തിരഞ്ഞെടുത്തു.
തലാദൽഫിയ കോളേജ് ഓഫ് ഓസ്റ്റിയോപതിക് മെഡിസിനിൽ നിന്ന് ബിരുദം നേടി.
ഏഴു വർഷം യുണൈറ്റഡ് സ്റ്റേറ്റ്സ് ആർമിയിൽ സേവനമനുഷ്ഠിക്കുകയും ഒരു മേജറാനായി ഡിസ്ചാർജ് ചെയ്യുകയും ചെയ്തു.
കൊളറാഡോയിലെ ഗ്രാൻഡ് ജംഗ്ഷനിലെ പ്രസവസമയത്തും ഗൈനക്കോളജിയിലും അവർ പിന്നീട് ജോലി ചെയ്തു.
ഗ്രാൻഡ്ജംഗ്ഷനിൽ 37-ാം വയസ്സിൽ 2011 മാർച്ച് 27 ന് സ്ട്രോങ് മരിച്ചു.
ജെന്നിഫർ ഹഡ്സൺ
ഒരു അമേരിക്കൻ ഗായികയും അഭിനേത്രിയുമാണ് ജെന്നിഫർ കെയ്റ്റ് ഹഡ്സൺ (ജനനം സെപ്റ്റംബർ 12, 1981)
ഒരു അഭിനേത്രി എന്ന നിലയിൽ ഒരു ഓസ്കാർ ഒരു ഗോൾഡൻ ഗ്ലോബ് പുരസ്കാരം ഒരു ബാഫ്താ പുരസ്കാരം അടക്കം നേടിയിട്ടുള്ള ഹഡ്സൺ ഒരു ഗായിക എന്ന നിലയിൽ ഗ്രാമി പുരസ്കാരവും നേടിയിട്ടുണ്ട്.
ജെന്നർ ഇൻസ്റ്റിറ്റ്യൂട്ട് ഇംഗ്ലീഷ് വിലാസം https://ml.wikipedia.org/wiki/Jenner_Institute
ഇംഗ്ലണ്ടിലെ കിഴക്കൻ ഓക്സ്ഫോർഡിലെ ഹെഡിംഗ്ടണിലുള്ള പഴയ റോഡ് കാമ്പസിലെ ഒരു ഗവേഷണ സ്ഥാപനമാണ് ജെന്നർ ഇൻസ്റ്റിറ്റ്യൂട്ട് .
ഓക്സ്ഫോർഡ് സർവകലാശാലയും യുകെ ഇൻസ്റ്റിറ്റ്യൂട്ട് ഫോർ അനിമൽ ഹെൽത്തും തമ്മിലുള്ള പങ്കാളിത്തത്തിലൂടെ 2005 നവംബറിൽ ഇത് രൂപീകരിച്ചു.
ഓക്സ്ഫോർഡ് സർവകലാശാലയിലെ മെഡിക്കൽ സയൻസസ് വിഭാഗത്തിലെ നഫീൽഡ് ഡിപ്പാർട്ട്മെന്റ് ഓഫ് മെഡിസിനുമായി ഇത് ബന്ധപ്പെട്ടിരിക്കുന്നു.
ഇൻസ്റ്റിറ്റ്യൂട്ടിന് ജെന്നർ വാക്സിൻ ഫൗണ്ടേഷനിൽ നിന്ന് ചാരിറ്റബിൾ പിന്തുണ ലഭിക്കുന്നു.
The Jenner Institute Laboratories from the atrium of the Old Road Campus Research Building
പ്രൊഫ. അഡ്രിയാൻ ഹില്ലാണ് ഇൻസ്റ്റിറ്റ്യൂട്ടിനെ നയിക്കുന്നത്.
ഇൻസ്റ്റിറ്റ്യൂട്ട് വാക്സിനുകൾ വികസിപ്പിക്കുകയും മലേറിയ , ക്ഷയം (വാക്സിൻ MVA85A), എബോള , മെർസ്-കൊറോണ വൈറസ് എന്നിവ ഉൾപ്പെടെയുള്ള രോഗങ്ങൾക്ക് ക്ലിനിക്കൽ പരീക്ഷണങ്ങൾ നടത്തുകയും ചെയ്യുന്നു.
2020 ൽ, ഇൻസ്റ്റിറ്റ്യൂട്ട് യുകെ സർക്കാരിന്റെ പിന്തുണയോടെ ഓക്സ്ഫോർഡ്-അസ്ട്രാസെനെക കോവിഡ് -19 വാക്സിൻ വിജയകരമായി വികസിപ്പിച്ചു.
വികസനത്തിൽ ഇറ്റലിയിലെ അഡ്വെൻറ് എസ്‌ആർ‌എല്ലും (ഐ‌ആർ‌ബി‌എം ഗ്രൂപ്പിന്റെ ഭാഗവും), കോവിഡ് -19 വാക്സിൻ നിർമ്മാണത്തിൽ ജർമ്മനിയുടെ മെർക്ക് ഗ്രൂപ്പുമായും ഇത് സഹകരിച്ചു.
ഇംഗ്ലീഷ് വാക്സിനോളജിസ്റ്റ് സാറാ ഗിൽബെർട്ടാണ് വികസനത്തിൽ ഏർപ്പെട്ട പ്രമുഖ ശാസ്ത്രജ്ഞരിൽ ഒരാൾ.
Statue of Edward Jenner at the entrance of The Jenner Institute
വസൂരി വാക്സിൻ വികസിപ്പിക്കുന്നതിൽ പ്രധാന പങ്കുവഹിച്ച ഇംഗ്ലീഷ് വൈദ്യനും രോഗപ്രതിരോധ പ്രഥമപ്രവർത്തകനുമായ എഡ്വേർഡ് ജെന്നറിന്റെ (1749–1823) പേരാണ് ഈ സ്ഥാപനത്തിന് നൽകിയിരിക്കുന്നത്.
മുമ്പ് എഡ്വേർഡ് ജെന്നർ ഇൻസ്റ്റിറ്റ്യൂട്ട് ഫോർ വാക്സിൻ റിസർച്ച് ഒരു സ്വതന്ത്ര ഗവേഷണ സ്ഥാപനമായിരുന്നു.
വാക്സിനേഷൻ കണ്ടുപിടിച്ച എഡ്വേർഡ് ജെന്നറുടെ പേരിലാണ് ഇത് അറിയപ്പെടുന്നത്.
ബെർക്ക്‌ഷെയറിലെ കോം‌പ്റ്റൺ ഗ്രാമത്തിലെ ഒരു കാമ്പസിലെ ഇൻസ്റ്റിറ്റ്യൂട്ട് ഫോർ അനിമൽ ഹെൽത്തിന്റെ കോം‌പ്റ്റൺ ലബോറട്ടറിയോടൊപ്പം ഇത് സ്ഥിതിചെയ്യുന്നു.
1996 മുതൽ ഇൻസ്റ്റിറ്റ്യൂട്ട് ഫോർ അനിമൽ ഹെൽത്തിൽ ലബോറട്ടറി താൽക്കാലികമായി കൈവശമായിരുന്നെങ്കിലും ഇൻസ്റ്റിറ്റ്യൂട്ട് 1998 ൽ പുതുതായി പൂർത്തിയാക്കിയ ലബോറട്ടറി കെട്ടിടത്തിലേക്ക് മാറി.
ഓക്സ്ഫോർഡ് സർവകലാശാലയും ഇൻസ്റ്റിറ്റ്യൂട്ട് ഫോർ അനിമൽ ഹെൽത്തും നാല് സ്ഥാപക ഫണ്ടിംഗ് പങ്കാളികളെ (ഗ്ലാക്സോ സ്മിത്ത്ക്ലൈൻ, മെഡിക്കൽ റിസർച്ച് കൗൺസിൽ, ബയോടെക്നോളജി, ബയോളജിക്കൽ സയൻസസ് റിസർച്ച് കൗൺസിൽ, ആരോഗ്യ വകുപ്പ്) മാറ്റിസ്ഥാപിക്കുന്നതുവരെ സ്ഥാപനത്തിന്റെ ധനസഹായം 2005 ഒക്ടോബർ വരെ തുടർന്നു.
ജെന്റിംഗ് ഇംഗ്ലീഷ് വിലാസം https://ml.wikipedia.org/wiki/Genting_Highlands
മലേഷ്യയിലെ ഒരു വിനോദനഗരമാണ് ജെന്റിംഗ് .
( Tanah Tinggi Genting ; ചൈനീസ് : 雲頂高原 ; ചൈനീസ് : 云顶高原 ).
(ചൈനീസ് ഭാഷാ ഉച്ചാരണം: യുൻഡിംഗ് /അർഥം: മേഘങ്ങളുടെ നെറുക) വിവരണം
ബെൻടോങ്ങ് ജില്ലയിലെ ഗുവാങ് യുലു കാലി പർവ്വതനിരകളിലെ മഴക്കാടുകളിലെ കമറൂൺ മലയ്ക്ക് മുകളിലായി സമുദ്രനിരപ്പിൽ നിന്ന് 6000 അടി ഉയരത്തിലാണ് ജെന്റിംഗിന്റെ സ്ഥാനം.
ഗോടോങ് ജയ എന്ന സ്ഥലത്തു നിന്നും കേബിൾ കാർ വഴിയാണ് ഇവിടെക്കുള്ള പ്രവേശനം.
100 മീറ്റർ ഇടവിട്ട് പണിതിരിക്കുന്ന ടവറുകളിലൂടെ ബന്ധിപ്പിച്ചിരിക്കുന്ന ഇരുമ്പ് വടത്തിലൂടെ മണിക്കൂറിൽ 25 കിലോമീറ്റർ വേഗതയിൽ ഈ കേബിൾ കാറുകൾ സഞ്ചരിക്കുന്നു.
വൈദ്യുതികൊണ്ട് പ്രവർത്തിക്കുന്ന അമ്പതോളം കേബിൾ കാറുകളാണ് ഇവിടെയുള്ളത്.
ഇരുദിശകളിലേക്കുമായി മണിക്കൂറിൽ രണ്ടായിരത്തോളം ആളുകൾ ഇതിലൂടെ യാത്ര ചെയ്യുന്നു.
13,000 ഏക്കറിലായാണ് നഗരം സ്ഥിതി ചെയ്യുന്നത്.
ഇവിടെ ആറു ഹോട്ടലുകളും ആറു ഷോപ്പിങ് മാളുകളും ഉണ്ട്.
ഔട്ട്‌ഡോർ തീം പാർക്കും മറ്റു ചില കേന്ദ്രങ്ങളും ഒഴികെ എല്ലായിടത്തും ഉയരത്തിൽ ചില്ല് മേൽക്കൂരയും സ്ഥാപിച്ചിരിക്കുന്നു.
ആറു ഹോട്ടലുകളിലായി പതിനായിരത്തോളം മുറികളുമുണ്ട്.
മുറികളുടെ എണ്ണത്തിൽ 2006 - ൽ ഗിന്നസ് ബുക്ക് ഓഫ് വേൾഡ് റെക്കോർഡിൽ സ്ഥാനം നേടിയ ഫസ്റ്റ് വേൾഡ് ഹോട്ടലിൽ 6118 മുറികളുണ്ട് .
ലോകത്ത് ഏറ്റവും കൂടുതൽ മുറികളുള്ള ഹോട്ടലാണിത്.
മലേഷ്യയിലെ ലൈസൻസുള്ള ഏക ചൂതുകളി കേന്ദ്രവും ഇവിടെയാണ്.
സ്രഷ്ടാവ്
മലേഷ്യയിലെ വ്യവസായ സാമ്രാജ്യ തലവനായിരുന്ന ടാൻ ലിം നോഹ്‌ടോങ്ങ് ആണ് നഗരിയുടെ സ്രഷ്ടാവ്.
അവലംബം പുറത്തേക്കുള്ള കണ്ണികൾ Genting Highlands എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് ഔദ്യോഗിക വെബ്‌സൈറ്റ് (സിംഗപ്പൂർ) Archived 2011-03-17 at the Wayback Machine .
ഔദ്യോഗിക വെബ്‌സൈറ്റ് (ചൈന) Archived 2011-07-07 at the Wayback Machine .
ചിത്രശാല ഔട്ട്ഡോർ വാട്ടർ തീംപാർക്ക് അസ്തമയം ഫസ്റ്റ് വേൾഡ് പ്ലാസ
ജെന്റിയാനാസി ഇംഗ്ലീഷ് വിലാസം https://ml.wikipedia.org/wiki/Gentianaceae
87 ജനുസ്സും 1600 സ്പീഷീസുമുള്ള ജെന്റിയാനാസി സപുഷ്പികളുടെ ഒരു കുടുംബമാണ്.
പദോല്പത്തി
ഇലിറിയൻ രാജാവായ ജെൻഷ്യുസിന്റെ പേരിൽ നിന്നാണ് ഈ സസ്യകുടുംബത്തിന്റെ പേരു വന്നത്.
ചില സ്പീഷീസുകൾ അലങ്കാരസസ്യങ്ങളായി വളർത്തുന്നു.
മറ്റു ചിലവ ഔഷധമായും സുഗന്ധവ്യഞ്ജനമായും ഉപയോഗിക്കുന്നു.
ടാക്സോണമി
1789-ൽ അന്റോണി ലോറന്റ് ഡെ ജുസ്യുവാണ് ഈ കുടുംബം ആദ്യമായി വിവരിച്ചത്.
ഗോത്രം tribe Chironieae ( G.Don ) Endl.
subtribe Canscorinae Thiv Kadereit subtribe Chironiinae G.Don subtribe Coutoubeinae G.Don tribe Exaceae Colla tribe Gentianeae Colla subtribe Gentianinae G.Don subtribe Swertiinae ( Griseb. ) Rchb.
tribe Helieae Gilg tribe Potalieae Rchb.
subtribe Faroinae Struwe V.A.Albert subtribe Lisianthiinae G.Don subtribe Potaliinae ( Mart. ) Progel tribe Saccifolieae (Maguire Pires) Struwe, Thiv, V.A.Albert Kadereit incertae sedis Voyria ജനെറ Adenolisianthus (Progel) Gilg Anthocleista R.Br.
Aripuana Struwe, Maas V.A.Albert Bartonia H.L.Mühl.
Bisgoeppertia Kuntze Blackstonia Huds.
Calolisianthus Gilg Canscora Lam.
Celiantha Maguire Centaurium Hill Chelonanthus Gilg Chironia L. Chorisepalum Gleason Wodehouse Cicendia Adans.
Comastoma (Wettst.) Toyok.
Congolanthus A.Raynal Cotylanthera Blume Coutoubea Aubl.
Cracosna Gagnep.
Crawfurdia Wall.
Curtia Cham.
Schltdl.
Deianira Cham.
Djaloniella P.Taylor Enicostema Blume Eustoma Salisb.
Exaculum Caruel Exacum L. Exochaenium Griseb.
Fagraea Thunb.
Faroa Welw.
Frasera Walter Geniostemon Engelm.
A.Gray Gentiana L. Gentianella Moench Gentianopsis Ma Gentianothamnus Humbert.
Gyrandra Griseb.
Halenia Borkh.
Helia Mart.
Hockinia Gardner Hoppea Willd.
Irlbachia Mart.
Ixanthus Griseb.
Jaeschkea Kurz Karina Boutique Klackenbergia Kissling Lagenanthus Gilg Lagenias E.Mey.
Latouchea Franch.
Lehmanniella Gilg Lisianthius P.Browne Lomatogonium A.Braun Macrocarpaea ( Griseb. ) Gilg Megacodon ( Hemsl. ) Harry Sm.
Microrphium C.B.Clarke Monodiella Maire Neblinantha Maguire Neurotheca Salisb.
Obolaria L. Oreonesion A.Raynal Ornichia Klack.
Orphium E.Mey.
Phyllocyclus Kurz Potalia Aubl.
Prepusa Mart.
Pterygocalyx Maxim.
Purdieanthus Gilg Pycnosphaera Gilg Rogersonanthus Maguire Pires Sabatia Adans.
Saccifolium Maguire Pires Schenkia Griseb.
Schinziella Gilg Schultesia Mart.
Sebaea Sol.
Senaea Taub.
Sipapoantha Maguire B.M.Boom Swertia L. Symbolanthus G.Don Tachia Aubl.
Tachiadenus Griseb.
Tapeinostemon Benth.
Tetrapollinia Maguire B.M.Boom Tripterospermum Blume Urogentias Gilg Gilg-Ben.
Veratrilla Baill.
Voyria Aubl.
Voyriella Miq.
Wurdackanthus Maguire Xestaea Griseb.
Zeltnera G.Mans Zonanthus Griseb.
Zygostigma Griseb.
ഫൈലോജനി Gentianaceae
Saccifolieae
Exaceae
Chironieae
Helieae
Potalieae
Gentianeae അവലംബം ബാഹ്യ ലിങ്കുകൾ Wikimedia Commons has media related to Gentianaceae .
വിക്കിസ്പീഷിസിൽ Gentianaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gentian Research Network
ജെന്നിഫർ വാറൻ
ജെന്നിഫർ വാറൻ (ജനനം : ആഗസ്റ്റ്  12, 1941) ഒരു അമേരിക്കൻ അഭിനേത്രിയും സംവിധായികയുമാണ്.
ന്യൂയോർക്ക് നഗരത്തിലെ ഗ്രീൻവിച്ച് വില്ലേജ് പ്രദേശത്ത് നടിയായിരുന്ന പൗളാ ബോയെർസ്മിത്ത്, ഒരു ദന്ത വൈദ്യായിരുന്ന ഡോ. ബാർനെറ്റ് എം. വാറൻ എന്നിവരുടെ മകളായി ജനിച്ചു.
യിദ്ദിഷ്‍ നാടകശാലയിലെ അഭിനേതാവും സംവിധായകനുമായിരുന്ന ജേക്കബ് ബെൻ-അമി അവരുടെ അമ്മാവൻ ആയിരുന്നു.
എലിസബത്ത് ഇർവിൻ ഹൈ സ്കൂളിൽ നിന്നും ജെന്നിഫർ വാറൻ ബിരുദം നേടി.
കലാജീവിതം
1972 ൽ '6 Rms Riv Vu' എന്ന ബ്രോഡ്വേ തീയേറ്റർ നാടകത്തിലൂടെയാണ് ജെന്നിഫർ വാറൻ തന്റെ അരങ്ങേറ്റം നടത്തിയത്.
അതിലെ പ്രകടനത്തിൻ ഒരു തിയറ്റർ വേൾഡ് അവാർഡ് നേടുകയുമുണ്ടായി.
1975 ൽ 'P. S. യുവർ ക്യാറ്റ് ഡെഡ്!'
എന്ന ഹ്രസ്വകാല നാടകത്തിൽ മുഖം കാട്ടിയിരുന്നു.
സാംസ് സോംഗ് (1969), നൈറ്റ് മൂവ്സ് (1975), സ്ലാപ്പ് ഷോട്ട് (1977 ൽ, ഹോക്കി കോച്ച് പോൾ ന്യൂമാൻറെ നിരാശനായ ഭാര്യയായി), അനദർ മാൻ, അനദർ ചാൻസ് (1977), ഐസ് കാസിൽസ് (1978), മ്യൂട്ടൻ്റ് (1984) ഫാറ്റൽ ബ്യൂട്ടി​(1987) എന്നിവ ജെന്നിഫറിൻറെ യശസ്സുയർത്തിയ സിനിമകളിൽ ഉൾപ്പെടുന്നു.
ജോൺ വില്ലിസിൻശെ സ്ക്രീൻ വേൾഡ് എന്ന പ്രസിദ്ധീകരണത്തിലെ വാല്യം 27 ൽ  ഭാവി വാഗ്ദാനങ്ങളായ 1975 ലെ 12 പുതുമുഖങ്ങളുടെ പട്ടികയിൽ ജെന്നിഫർ വാറൻ ഇടംപിടിച്ചിരുന്നു.
1978 ൽ സ്റ്റീൽ കൌബോയ് എന്ന ചിത്രത്തിൽ അഭിനയിച്ചു.
അവരുടെ ടെലിവിഷൻ രംഗത്തെ പ്രകടനങ്ങളിൽ അതിഥി താരമായി വേഷമിട്ട ദ ബോബ് ന്യൂഹാർട്ട് ഷോ, കൊജാക്, കാഗ്നി ലാസി, ഹോട്ടൽ, ഹൂപ്പർമാൻ, മർഡർ, ഷീ റോട്ട്, തുടങ്ങിയവയും ഉൾപ്പെടുന്നു.
1982-ൽ പുറത്തിറങ്ങിയ പേപ്പർ ഡോളിലും, 1982-ലെ ടെലിവിഷൻ സിനിമയായ പേപ്പർഡോൾ, ഇതിനെ അവലംബമാക്കിയുള്ള 1984 ലെ ടെലിവിഷൻ പരമ്പര എന്നിവയിൽ  ഒരു മുൻകാല മോഡലും മോഡൽ രംഗത്ത് ഉയർന്നുവരാൻ ഉത്കടമായ അഭിവാഞ്ജ പ്രകടിപ്പിക്കുന്ന ഒരു മോഡലിൻറ മാതാവുമായ ഡിനാ കാസ്വെൽ ആയി ഒരു പ്രധാന വേഷമുണ്ടായിരുന്നു.
അവലംബം ↑ Jennifer Warren profile at FilmReference.com ↑ Paula Bauersmith profile at FilmReference.com ↑
ജെന്നിഫർ‍ കോന്നെല്ലി